
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Sveta o sklenitvi, v imenu Unije, Sporazuma med Evropsko unijo in Libanonsko republiko o sodelovanju med Agencijo Evropske unije za pravosodno sodelovanje v kazenskih zadevah (Eurojust) in organi Libanonske republike, pristojnimi za pravosodno sodelovanje v kazenskih zadevah
(13619/2024 – C10‑0333/2025 – 2024/0155(NLE))
(Odobritev)
Evropski parlament,
–	ob upoštevanju predloga sklepa Sveta (13619/2024),
–	ob upoštevanju osnutka sporazuma med Evropsko unijo in Libanonsko republiko o sodelovanju med Agencijo Evropske unije za pravosodno sodelovanje v kazenskih zadevah (Eurojust) in organi Libanonske republike, pristojnimi za pravosodno sodelovanje v kazenskih zadevah (13239/2024),
–	ob upoštevanju zahteve za odobritev, ki jo je Svet podal v skladu s členi 16(2), 85 in 218(6), drugi pododstavek, točka 2(a)(v) ter členom 218(7), Pogodbe o delovanju Evropske unije (C10‑0333/2025),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A10‑0000/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Libanonski republiki


[bookmark: _Toc226723141][bookmark: _Toc227575325]OBRAZLOŽITEV
Namen predlaganega sklepa Sveta je odobriti Sporazum med Evropsko unijo in Libanonsko republiko o sodelovanju med Agencijo Evropske unije za pravosodno sodelovanje v kazenskih zadevah (Eurojust) in organi Libanonske republike, pristojnimi za pravosodno sodelovanje v kazenskih zadevah (sporazum).

Mednarodni sporazumi o sodelovanju Eurojustu omogočajo tesno sodelovanje in izmenjavo osebnih podatkov s pristojnimi organi izbranih tretjih držav, saj zagotavljajo, da so vzpostavljeni ustrezni zaščitni ukrepi glede varstva osebnih podatkov posameznikov. Tesno sodelovanje Eurojusta s pristojnimi organi tretjih držav je bistvenega pomena za boj proti številnim hudim in kompleksnim čezmejnim kaznivim dejanjem, kot so terorizem, kibernetska kriminaliteta, nedovoljen promet s prepovedanimi drogami in orožjem ali tihotapljenje migrantov.

Tesno sodelovanje s tretjimi državami naj bi bilo tudi sestavni del nove evropske strategije notranje varnosti. Komisija je že leta 2020 priporočila začetek pogajanj o sporazumu. Svet je pogajanja odobril 1. marca 2021, začela pa so se pozneje, decembra 2022. Po dveh krogih pogajanj je bil pogajalski proces uspešno zaključen, predhodni dogovor pa je bil dosežen 11. oktobra 2023. Svet je sporazum sprejel 10. oktobra 2024. Sporazum sta 2. decembra 2025 podpisala komisar Michael McGrath in libanonski minister za pravosodje Adel Nassar.

Cilj sporazuma je povečati pravosodno sodelovanje med Eurojustom in libanonskimi pristojnimi organi, in sicer z izmenjavo operativnih informacij med Eurojustom in libanonskimi pravosodnimi organi, da bi na ta način podprli in izboljšali sodelovanje pri preiskovanju in pregonu hudih čezmejnih kaznivih dejanj. Sporazum bo močno izboljšal usklajen odziv EU in Libanona na huda nadnacionalna kazniva dejanja, zlasti organizirani kriminal in terorizem, tudi s skupnimi preiskavami. V ta namen bo Libanon imenoval tožilca za zvezo pri Eurojustu, ki bo sodeloval s tožilci iz držav članic EU in drugih partnerskih držav.

Sporazum določa tudi močne zaščitne ukrepe za varstvo podatkov in temeljne pravice, ki so v skladu z evropskimi standardi. V skladu z mnenjem 19/2024 Evropskega nadzornika za varstvo podatkov z dne 28. avgusta 2024 končno besedilo sporazuma vsebuje ustrezne zaščitne ukrepe glede varstva zasebnosti ter temeljnih pravic in svoboščin posameznikov, ter določa dodatne zaščitne ukrepe za varstvo osebnih podatkov državljanov EU, ki jih Eurojust prenese libanonskim organom. O tem je Komisija 13. aprila 2026 poročala poročevalcu in poročevalcem v senci ter potrdila, da sporazum nikakor ne ogroža zasebnosti in varstva podatkov na račun varnosti.

Ob upoštevanju navedenega poročevalec priporoča, naj Parlament potrdi besedilo osnutka sklepa Sveta.

<FootprintIntro>Poročevalec kot izključno pristojen izjavlja, da v svoje poročilo ni vključil prispevkov zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:1], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi, ki bi jih bilo treba navesti v tej prilogi na podlagi člena 8 Priloge I Poslovnika.</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

